Schultz’ gate (Oslo)

Schultz’ gate (1-37, 2-34) er en gate i bydel Frogner i Oslo. Den går fra Bogstadveien til Suhms gate. Gaten fikk sitt navn i 1879 og er oppkalt etter stortingsrepresentant og stortingspresident Niels Stockfleth Schultz (1780–1832).

NrBildeBeskrivelse 1  Schultz’ gate 1|100px|bottom  Nr. 1 ble tidligere brukt om den tomten som nå har nr. 5–9 (s.d.). Per 2022 betegner Schultz’ gate 1 en inngang i samme gård som Bogstadveien 39, tegnet av Victor Schaulund og oppført i 1932. Listeført. 1B  Schultz’ gate 1B|100px|bottom  Nr. 1B er på eldre kart brukt om bygningene ved nr. 13–19 (s.d.). Nummeret er faset ut. 2  Schultz’ gate 2|100px|bottom  Boliggård (ark. Olaf Boye) oppført 1894. Tre etasjer i pusset tegl (kvaderpuss) samt loftsetasje. Symmetrisk fasade med karnapper.  Listeført. 3  100px|Schultz’ gate 3|bottom  Nr. 3 ble tidligere brukt om det som nå er nr. 23 (s.d.). Per 2022 betegner Schultz’ gate 3 den laveste delen av gården som også har adresse Bogstadveien 39 og Schultz’ gate 1, med fem etassjer mot syv for de andre delene. Gården ble tegnet av Victor Schaulund og oppført i 1932. Listeført. 4  Schultz’ gate 4|100px|bottom  Bolig- og forretningsgård (ark. Frithjof Aslesen) byggemeldt 1894. Tre etasjer i pusset tegl. Brukket hjørne med karnapp og tårnoppbygg. I butikklokalet på hjørnet mot Ole Vigs gate var inntil 1958 en avdeling av Oslo Samvirkelag, oppr. Kristiania Kooperative Selskab. Per 2022 holder en eiendomsmegler til i lokalene. Listeført. 5–9  Schultz’ gate 5–9|100px|bottom  Nr. 5 ble tidligere brukt om det som nå er nr. 25, 7 om nåværende 29 og 9 om nåværende nr. 33–35 (s.d.). Tomten for dagens nr. 5–9 var tidligere nr. 1. Her stod helt til 1999 en murvilla i to etasjer  oppført for Peder Balke etter at hans tidligere hus brant i 1879. Denne huset Hegdehaugen politistasjon 1900–1973. Deretter var det parkeringsplass på stedet før dagens nr. 5–9 ble oppført. Denne boliggården ble tegnet av Futhark arkitekter og oppført i 2015. Syv etasjer i nr. 5–7, fem etasjer i nr. 9. 6  Schultz’ gate 4|100px|bottom  Boliggård oppført 1977 på hjørnet ved Ole Vigs gate. 8  Schultz’ gate 8|100px|bottom  Boliggård (ark. Olaf Boye) byggemeldt 1896 for tømmermester Edvard Gulbrandsen. Tre etasjer i pusset tegl samt loftsetasje. Listeført. 10  Schultz’ gate 10|100px|bottom  Boliggård (ark. Eduard Carlén) byggemeldt 1898. Tre etasjer i rød og gul tegl, dels med pussede flater (kvaderpuss i første), samt loftsetasje. Karnapper. Listeført. 11  Schultz’ gate 11|100px|bottom  Listeført bygård fra siste kvartal av 1800-tallet som også har adresse Ingelbrecht Knudssøns gate 11. 12  Schultz’ gate 12|100px|bottom  Boliggård (ark. Eduard Carlén) byggemeldt 1898. Tre etasjer i rød og gul tegl, dels med pussede flater (kvaderpuss i første), samt loftsetasje. Karnapper. Stilmessig nokså lik nr. 10, men her er noen av de pussede flatene i 2. og 3. etasje grønnmalt. Listeført. 13–15  Schultz’ gate 13–15|100px|bottom  To tomannsboliger oppført 2017–2020 mellom nr. 11 og nr. 17–19, på et område som gamle kart markerer som nr. 1B. (To bygninger som opprinnelig var fjøs/stall, er revet.) Nr. 13 har to etasjer og vender ut mot gaten, mens nr. 15A–C har inngang via bakgården. 14  Schultz’ gate 14|100px|bottom  Boliggård (ark. Eduard Carlén) byggemeldt 1897 for sjokoladefabrikant Olaf Larsen og tidlig solgt til Anton Martinsen Steenbraaten, som også hyret Carlén til å tegne nr. 10 og 12. Tre etasjer samt høy loftsetasje. Rød og gul tegl i fasaden samt pussede partier. Jugendpreg som kan minne om Ålesund, med hjørnetårn. Listeført. 16  Schultz’ gate 16|100px|bottom  Bolig- og forretningsgård (ark. Hans Grønneberg) byggemeldt 1897. Hjørnegård mot Hammerstads gate. Tre etasjer i  gul tegn med pussede og upussede flater samt loftsetasje. Listeført. 17–19  Schultz’ gate 19|100px|bottom  På kart fra 1900 er denne gården markert som Fauchalds gate 10, men hos Byantikvaren regnes den inn i det som tidligere var Schultz’ gate 1B. Gården har nå nr. 17 og 19, og skal være oppført i 1892. Listeført, men tilhørende fjøs/stall ved nr. 13–15 er revet. 18  Schultz’ gate 18|100px|bottom  Boliggård (ark. Eduard Carlén) oppført 1898 på hjørnet mot Schønings gate. Sterke likhetstrekk med samme arkitekts nr. 14. Litt annen fargebruk, og loftsetasjens takarker er av en annen type. Listeført. 21  Schultz’ gate 21|100px|bottom  Denne hjørnetomten ved Fauchalds gate var ubebygget i 1900. Bolig- og forretningsgård (ark. Hjalmar S. Bakstad) oppført 1936, opprinnelig med adresse Fauchalds gate 11, senere også Schultz’ gate 21. Fem etasjer med spekket fasade. Funkis. Forretningslokale i første etasje ved Fauchalds gate, for øvrig boliger. Listeført. 23  Schultz’ gate 23|100px|bottom  (Tidligere nr. 3.) Boliggård (ark. Christian Astrup) oppført 1936 på hjørnet øst for Hammerstads gate. Seks etasjer i armert betong med malt teglstein i fasaden. 25  Schultz’ gate 25|100px|bottom  (Tidligere nr. 5.) Boliggård (ark. Johan Grøstad) byggemeldt 1895. Tre etasjer med pusset fasade som må antas å ha blitt sterkt forenklet i forhold til det opprinnelige. Listeført. 29  Schultz’ gate 29|100px|bottom  (Tidligere nr. 7.) Studenterhuset (ark. Georges Heinecke) oppført 1919 med boliger for ca. 70 studenter. Tidligere eid av staten, men solgt til Studentsamskipnaden i Oslo i 2008. 31  Schultz’ gate 31|100px|bottom  Boliggård (ark. Carl Aaman) byggemeldt 1924. Har også adresse Åsaveien 8, som var opprinnelig adresse. Fire etasjer. 33–35  Schultz’ gate 33–35|100px|bottom  Denne gården hadde tidligere adresse Schultz’ gate 9 og omfatter per 2022 adressene Schultz’ gate 33 og 35 samt Åsaveien 5. Boliggård (ark. Carl Aaman) byggemeldt 1911.. Fire etasjer med pusset fasade. Brukket hjørne. Nyrenessanse. Listeført. 34  Schultz’ gate 34|100px|bottom  Boliggård (ark. Gunder Andersen) oppført 1904. Fire etasjer med pusset fasade samt loftsetasje. Omfatter også adressen Åsaveien 7, som tidligere var gårdens eneste adresse. Listeført. 37  Schultz’ gate 37|100px|bottom  Boliggård (ark. Carl Konopka) oppført 1914. Fire etasjer med pusset fasade. Har også adresse Suhms gate 8. Listeført.

 Referanser 
Geir Tandberg Steigan: Schultz’ gate 4 (Arkitekturhistorie.no)
Geir Tandberg Steigan: Schultz’ gate 8 (Arkitekturhistorie.no)
Geir Tandberg Steigan: Schultz’ gate 14 (Arkitekturhistorie.no)
Geir Tandberg Steigan: Schultz’ gate 16 (Arkitekturhistorie.no)
Geir Tandberg Steigan: Johan Martinius Grøstad (1863–1917) (Arkitekturhistorie.no)
Geir Tandberg Steigan: Carl Anian Aaman (1866–1946) (Arkitekturhistorie.no)

Oslo byleksikon: Schultz’ gate
Oslo byleksikon: Oslo Samvirkelag

Oslo gårdkalender, s. 28.
Oslo gårdkalender, s. 93.
Oslo gårdkalender, s. 275.

Kart over Kristiania 1900 (Oslo byarkiv)
Oslo oppmålingsvesen: Kart over Oslo 1940 (Oslo byarkiv)

LMR Arkitektur: Schultz’ gate 13–15
Entreprenøren som stod for rivingen, har lagt ut film på Facebook.

Olsen, bok 1, s. 237.
Olsen, bok 1, s. 238.
Olsen, bok 1, s. 313.
Olsen, bok 1, s. 314.
Olsen, bok 1, s. 315.
Olsen, bok 2, s. 218.

 Litteratur 
 Oslo byleksikon: Schultz’ gate



 Eksterne lenker 


Kategori:Veier i Oslo
Kategori:Veier i bydel Frogner
Kategori:Veier på Majorstuen
Kategori:Veier i Oslo oppkalt etter menn